Vrou sterf ná bakkie haar trefFoto: Verskaf. ŉ Vrou, vermoedelik in haar 20’s, is Vrydagaand op die R42-Barrageweg by Vanderbijlpark doodgery. Russel Meiring, woordvoerder van ER24, het gesê ŉ bakkie het haar getref. “Paramedici het die vrou aan die kant van die pad aangetref. Die bakkie wat haar getref het, het ŉ ent weg gestaan,” het Meiring gesê. Volgens Meiring het sy veelvuldige beserings opgedoen en was in ŉ kritieke toestand. “Die vrou is behandel vir haar beserings en vervoer na die Sebokeng- provinsiale hospitaal vir verdere mediese behandeling,” het Meiring gesê. Meiring het gesê die vrou se toestand het op pad hospitaal toe versleg. “Die vrou het na ŉ kort rukkie in die hospitaal aan haar beserings beswyk.” Die polisie ondersoek die voorval.